分类：社会民生-其他社会话题
问题：什么叫福报与恶报？ 
回答：因果报应者，世出世间一切圣人之所共宣者也。《易经》云：“积善之家，必有余庆；积不善之家，必有余殃。”佛家《涅??经》云：“善恶之报，如影随形；三世因果，循环不失。”道家《太上感应篇》云：“祸福无门，惟人自召；善恶之报，如影随形。”是知因果报应一法，确为世出世圣人所共倡弘。 　　然则，圣人何以欲宣因果报应一事耶？第以因果者，即真理、即事实、即大权也。曰真理，乃从体说；性体本具妙理，虽欲明而不可圆解，故必宣而明之。曰事实，乃从相说；显于一切人事，虽欲隐而不可得也，故必惕而励之。曰大权，乃从用说；施于一切众生，虽欲弃而无可代替者，故必推而行之。以故圣人，虽异口而同唱，令诸众生，悟此真理，知此事实，运此大权；从而防护三业，令身不犯诸恶而行众善，令心归复清净而露圆明。如此，岂有不意诚、心正、身修、家齐、国治、天下平者耶？必也臻于圣贤之域矣。故知因果报应一法，大矣哉！苟鄙为乡老之言，以老生常谈忽之，则至愚至痴者矣！ 　　因果报应诸事理中，杀业之报最重。何以故？盖天运四时，地滋万物，皆为生养；即天覆地载之性德，在溥利万物，令生生不息也。若有愚人，伤物生机，斫物正命，干违天地至德之行，必遭不忍卒言之恶报。反之，能顺应天地好生之德，施行戒杀护生、济急救贫者，亦必有不思议之善报焉，此一定之事理也。